માસ્ટરજીનું ઘર એ ઘર નહીં પણ એક ખંડેર લાગતું હતું. એ હત્યાકાંડ થતા તો થઇ ગયો, પણ પાછળથી આખુ શહેર પણ દંગા-ફસાદોમાં સપડાયું હતું ! હત્યા કરનારાઓએ ના સ્ત્રી જોઈ, ના પુરુષ, ના જાત જોઈ, ના ધરમ ! મારનારને ક્યાં કોઈ ધરમ હોય જ છે ! એ બાદ અમને મારા મહોલ્લાના પણ સમાચાર મળ્યા, ત્યારે જાણવા મળ્યું કે એ સાંજે, ચૌરાહા પર જ એ લોકોએ અબ્બુને… અને સાથે મારા આખા કુટુંબને…. !”, કહેતાં નઝમા એકાએક અટકી. એની ગાલ પરથી એક આંસુ વહીને તેની કોફીના મગમાં ‘ટપ્પ’ દઈને પડ્યું.